
PANEVĖŽIO RAJONO SAVIVALDYBĖS TARYBA 

SPRENDIMAS
DĖL PANEVĖŽIO RAJONO SAVIVALDYBĖS JAUNIMO REIKALŲ TARYBOS SUDARYMO IR JOS NUOSTATŲ PATVIRTINIMO

2019 m. birželio 20 d. Nr. T-144
Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 
6 punktu, 18 straipsnio 1 dalimi, Lietuvos Respublikos jaunimo politikos pagrindų įstatymo 
5 straipsnio 3 dalimi, Savivaldybių jaunimo reikalų tarybų pavyzdiniais nuostatais, patvirtintais Lietuvos Respublikos socialinės apsaugos ir darbo ministro 2019 m. sausio 16 d. įsakymu Nr. A1-31 „Dėl Lietuvos Respublikos socialinės apsaugos ir darbo ministro 2009 m. sausio 8 d. įsakymo 
Nr. A1-4 „Dėl Savivaldybių jaunimo reikalų tarybų pavyzdinių nuostatų patvirtinimo“ pakeitimo“, ir atsižvelgdama į jaunimo atstovų į Panevėžio rajono savivaldybės jaunimo reikalų tarybą rinkimų balsų skaičiavimo komisijos 2019 m. birželio 3 d. protokolą Nr. IVL-60, Savivaldybės taryba 
n u s p r e n d ž i a:
1. Sudaryti šios sudėties Panevėžio rajono savivaldybės jaunimo reikalų tarybą Savivaldybės tarybos įgaliojimų laikui:
1.1. Vidas Augulis – Panevėžio rajono savivaldybės tarybos Kaimo, sveikatos ir socialinių reikalų komiteto narys;
1.2. Ugnė Čeponytė – Panevėžio r. Ramygalos gimnazijos mokinių parlamento narė;
1.3. Dalius Dirsė – Panevėžio rajono savivaldybės tarybos Švietimo, kultūros, jaunimo ir savivaldos reikalų komiteto narys;
1.4. Daiva Juodelienė – Panevėžio rajono savivaldybės tarybos Kaimo, sveikatos ir socialinių reikalų komiteto narė;
1.5. Iveta Jurgaitytė – Panevėžio r. Ramygalos gimnazijos mokinių parlamento narė;
1.6. Lina Kairytė – Panevėžio rajono savivaldybės tarybos Švietimo, kultūros, jaunimo ir savivaldos reikalų komiteto narė;
1.7. Modesta Petrauskaitė – Panevėžio rajono savivaldybės tarybos Kaimo, sveikatos ir socialinių reikalų komiteto narė;
1.8. Gintarė Rankelytė – Panevėžio rajono Ramygalos kultūros centro padalinio Atviro jaunimo centro atstovė;
1.9. Viktorija Riselytė – Panevėžio rajono Ramygalos kultūros centro padalinio Atviro jaunimo centro atstovė;
1.10. Donatas Tumas – Panevėžio rajono savivaldybės tarybos Biudžeto, ekonomikos ir investicijų komiteto narys;
1.11. Dovydas Tumelis – Panevėžio rajono Ramygalos kultūros centro padalinio Atviro jaunimo centro atstovas;
1.12.  Danas Zavieža – Panevėžio r. Naujamiesčio gimnazijos mokinių parlamento narys.
2. Patvirtinti Panevėžio rajono savivaldybės jaunimo reikalų tarybos nuostatus (pridedama).
3. Pripažinti netekusiu galios Panevėžio rajono savivaldybės tarybos 2011 m. gegužės 
18 d. sprendimo Nr. T-117 „Dėl Panevėžio rajono savivaldybės jaunimo reikalų tarybos sudarymo ir nuostatų patvirtinimo“ 2 punktą.

Savivaldybės meras					Povilas Žagunis

PATVIRTINTA
Panevėžio rajono savivaldybės tarybos
2019 m. birželio 20 d. sprendimu Nr. T-144

PANEVĖŽIO RAJONO SAVIVALDYBĖS JAUNIMO REIKALŲ TARYBOS
NUOSTATAI

I SKYRIUS
BENDROSIOS NUOSTATOS

1.1.	Panevėžio rajono savivaldybės jaunimo reikalų tarybos nuostatai (toliau – Nuostatai) nustato Panevėžio rajono savivaldybės jaunimo reikalų tarybos (toliau – Jaunimo reikalų taryba) tikslus, funkcijas, teises, sudėtį ir darbo organizavimo tvarką.
1.2. Jaunimo reikalų taryba yra visuomeniniais pagrindais veikiantis kolegialus organas, turintis nuolatinės (Savivaldybės tarybos įgaliojimų laikui) komisijos statusą, įsteigtas vadovaujantis Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu ir Panevėžio rajono savivaldybės tarybos veiklos reglamentu.
1.3.	Jaunimo reikalų taryba sudaroma Savivaldybės tarybos sprendimu Savivaldybės tarybos įgaliojimų laikui.
1.4.	Jaunimo reikalų taryba savo veikloje vadovaujasi Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu, Panevėžio rajono savivaldybės tarybos veiklos reglamentu, Savivaldybės tarybos sprendimais, Savivaldybės mero potvarkiais ir kitais jaunimo politikos įgyvendinimą reglamentuojančiais teisės aktais.
1.5.	Nuostatai tvirtinami Savivaldybės tarybos sprendimu.

II SKYRIUS
JAUNIMO REIKALŲ TARYBOS VEIKLOS TIKSLAI IR FUNKCIJOS

2.1.	Jaunimo reikalų tarybos veiklos tikslai:
2.1.1. bendradarbiaujant su savivaldybės jaunimo reikalų koordinatoriumi (vyr. specialistu), padėti įgyvendinti valstybinę (valstybės perduotą savivaldybėms) jaunimo politikos įgyvendinimo funkciją savivaldybėje;
2.1.2. užtikrinti jaunų žmonių dalyvavimą, sprendžiant su jaunimo politika savivaldybėje susijusius klausimus;
2.1.3. teikti savivaldybės institucijoms ir įstaigoms pasiūlymus dėl jaunimo politikos, jos įgyvendinimo ir su tuo susijusius teisės aktų projektus;
2.1.4. stiprinti savivaldybės institucijų, įstaigų ir jaunimo bei su jaunimu dirbančių organizacijų bendradarbiavimą.
2.2.	Jaunimo reikalų taryba numatytų tikslų siekia, įgyvendindama šias funkcijas:
2.2.1. renka ir analizuoja informaciją apie jaunimo politikos įgyvendinimą savivaldybės institucijose ir įstaigose, kitą informaciją, susijusią su jaunimu;
2.2.2. inicijuoja savivaldybės jaunimo politikos padėties, jaunimo poreikių tyrimus ir jaunimo politikos kokybės vertinimą;
2.2.3. analizuoja užsienio valstybių patirtį, sprendžiant jaunimo politikos klausimus, ir teikia pasiūlymus ir rekomendacijas Savivaldybės tarybai dėl bendradarbiavimo su užsienio šalių institucijomis galimybių;
2.2.4. teikia pasiūlymus Savivaldybės tarybai, jos komitetams ar komisijoms, Savivaldybės administracijai dėl jaunimo politikos plėtros savivaldybėje krypčių;
2.2.5. teikia pasiūlymus Savivaldybės tarybai, jos komitetams ar komisijoms dėl teisės aktų projektų, susijusių su jaunimo politikos įgyvendinimu savivaldybėje, parengimo ir (ar) pakeitimo, įskaitant savivaldybės strateginį veiklos planą ir strateginį plėtros planą;
2.2.6. dalyvauja rengiant ilgalaikius strateginius jaunimo politikos plėtros ir įgyvendinimo planus;
2.2.7. teikia rekomendacinio pobūdžio siūlymus Savivaldybės administracijai dėl jaunimo politikos įgyvendinimo priemonių finansavimo;
2.2.8. teikia pasiūlymus savivaldybės įstaigoms, dirbančioms su jaunimu, dėl jaunimo politikos įgyvendinimo;
2.2.9. užtikrina jaunimo dalyvavimą, sprendžiant savivaldybės jaunimo politikos klausimus;
2.2.10. bendradarbiauja su savivaldybės jaunimo reikalų koordinatoriumi (vyr. specialistu) jaunimo politikos įgyvendinimo savivaldybėje klausimais;
2.2.11. ne rečiau kaip kartą per metus teikia savo veiklos ataskaitą Savivaldybės tarybai.

III SKYRIUS
JAUNIMO REIKALŲ TARYBOS TEISĖS

3.1.	Jaunimo reikalų taryba turi šias teises:
3.1.1. gauti iš savivaldybės institucijų ir įstaigų informaciją, kurios reikia jos funkcijoms atlikti;
3.1.2. kviesti į savo posėdžius Savivaldybės tarybos narius, Savivaldybės administracijos valstybės tarnautojus ir darbuotojus, dirbančius pagal darbo sutartį, specialistus (ekspertus);
3.1.3. prašyti Savivaldybės administracijos valstybės tarnautojų ir darbuotojų, dirbančių pagal darbo sutartį, specialistų (ekspertų) pateikti išvadas, informaciją, susijusią su jaunimo politikos įgyvendinimu;
3.1.4. dalyvauti Savivaldybės tarybos, jos komitetų ar komisijų posėdžiuose, kuriuose sprendžiami jaunimui aktualūs klausimai;
3.1.5. pavesti savivaldybės jaunimo reikalų koordinatoriui (vyr. specialistui) rengti Savivaldybės administracijos direktoriaus įsakymų projektus, Savivaldybės tarybos sprendimų projektus, susijusius su Jaunimo reikalų tarybos priimtais sprendimais, įformintais Jaunimo reikalų tarybos posėdžio protokolais.
3.2. Jaunimo reikalų taryba gali turėti kitų teisių, nustatytų kituose jaunimo politikos įgyvendinimą reglamentuojančiuose teisės aktuose.

IV SKYRIUS
JAUNIMO REIKALŲ TARYBOS SUDĖTIS IR DARBO ORGANIZAVIMAS

4.1.	Demokratiškai išrinkti ir deleguoti jaunimo atstovai turi sudaryti ne mažiau negu pusę Jaunimo reikalų tarybos.
4.2. Jaunimo reikalų taryba lygiateisės partnerystės pagrindu sudaroma iš 12 narių, savivaldybės ir jaunimo atstovų: 
4.2.1. 6 savivaldybės atstovus deleguoja Savivaldybės taryba ir (ar) Savivaldybės administracija;
4.2.2. 6 jaunimo atstovus deleguoja savivaldybėje veikianti Jaunimo organizacijų taryba (toliau – SJOT). SJOT nedelegavus jaunimo atstovų į Jaunimo reikalų tarybą per 60 kalendorinių dienų nuo oficialaus savivaldybės jaunimo reikalų koordinatoriaus (vyr. specialisto) paklausimo dėl jaunimo atstovų į Jaunimo reikalų tarybą delegavimo, jaunimo atstovai išrenkami viešai organizuotame visuotiniame jaunimo organizacijų ir su jaunimu dirbančių organizacijų, mokinių ir (ar) studentų savivaldų atstovų, veikiančių savivaldybės teritorijoje, susirinkime, už kurio organizavimą yra atsakingas savivaldybės jaunimo reikalų koordinatorius (vyr. specialistas).
4.3.	Savivaldybės jaunimo reikalų koordinatorius (vyr. specialistas) negali būti Jaunimo reikalų tarybos narys, tačiau gali būti skiriamas Jaunimo reikalų tarybos sekretoriumi.
4.4.	Jaunimo reikalų tarybos pirmininką ir jo pavaduotoją išrenka Jaunimo reikalų tarybos nariai pirmo posėdžio metu. Jaunimo reikalų tarybos pirmininku išrinkus Savivaldybės tarybos ar Savivaldybės administracijos atstovą, Jaunimo reikalų tarybos pirmininko pavaduotoju turi būti išrinktas jaunimo atstovas. Jaunimo reikalų tarybos pirmininku išrinkus jaunimo atstovą, Jaunimo reikalų tarybos pirmininko pavaduotoju turi būti išrinktas Savivaldybės tarybos ar Savivaldybės administracijos atstovas.
4.5.	Jaunimo reikalų tarybos nario įgaliojimai nutrūksta, jeigu:
4.5.1.	 jis atsistatydina savo noru anksčiau, negu pasibaigia Jaunimo reikalų tarybos kadencija;
4.5.2.	 nutrūksta jo darbo (tarnybos) santykiai atstovaujamoje savivaldybės institucijoje ar administracijoje;
4.5.3.	jis pašalinamas vadovaujantis Jaunimo reikalų tarybos numatytomis procedūromis dėl neaktyvių narių pašalinimo iš Jaunimo reikalų tarybos (dėl posėdžių nelankymo ir kt.) ar dėl kitų priežasčių;
4.5.4. Savivaldybės tarybos sprendimu į Jaunimo reikalų tarybos nario, kurio įgaliojimai nutrūko, vietą Jaunimo reikalų taryboje deleguojamas kitas asmuo, vadovaujantis Nuostatuose numatytais reikalavimais.
4.6. Nepasibaigus Jaunimo reikalų tarybos kadencijai, jos sudėtis atnaujinama tik Nuostatų 4.5 papunktyje numatytais atvejais nutrūkus Jaunimo reikalų tarybos nario (-ių) įgaliojimams. Už Jaunimo reikalų tarybos sudėties atnaujinimą (kreipiamasi į atitinkamą savivaldybės instituciją, Savivaldybės administraciją ar Jaunimo organizacijų tarybą dėl naujo (-ų) nario (-ių) delegavimo) atsakingas savivaldybės jaunimo reikalų koordinatorius (vyr. specialistas).
4.7.	Jaunimo reikalų taryba darbą organizuoja, vadovaudamasi darbo reglamentu, kurį patvirtina pirmo posėdžio metu. Jaunimo reikalų tarybos darbo forma yra posėdžiai. Jaunimo reikalų tarybos posėdžius šaukia ir jiems pirmininkauja Jaunimo reikalų tarybos pirmininkas, jo nesant – Jaunimo reikalų tarybos pirmininko pavaduotojas.
4.8.	Jaunimo reikalų tarybos posėdis laikomas teisėtu, jeigu jame dalyvauja ne mažiau kaip pusė Jaunimo reikalų tarybos narių.
4.9. Jaunimo reikalų tarybą posėdžių metu techniškai aptarnauja savivaldybės jaunimo reikalų koordinatorius (vyr. specialistas) arba kitas Savivaldybės administracijos direktoriaus įsakymu paskirtas Savivaldybės administracijos darbuotojas.
4.10. Jaunimo reikalų tarybos posėdžiai šaukiami prireikus, bet ne rečiau kaip kartą per tris mėnesius.
4.11. Jaunimo reikalų taryba sprendimus priima posėdyje dalyvaujančių narių balsų dauguma. Jeigu balsai pasiskirsto po lygiai, lemia Jaunimo reikalų tarybos pirmininko (jo nesant – Jaunimo reikalų tarybos pirmininko pavaduotojo) balsas.
4.12. Jaunimo reikalų tarybos sprendimai įforminami Jaunimo reikalų tarybos posėdžio protokolais. Protokolus pasirašo Jaunimo reikalų tarybos pirmininkas, jo nesant – Jaunimo reikalų tarybos pirmininko pavaduotojas. Protokolų kopijos esant poreikiui siunčiamos Jaunimo reikalų tarybos nariams ir suinteresuotoms institucijoms, jos viešai skelbiamos oficialiame savivaldybės interneto puslapyje.
4.13. Jaunimo reikalų tarybos pirmininkas rengia ir teikia Jaunimo reikalų tarybai posėdžių darbotvarkes, veiklos planus, ataskaitas.
[bookmark: _GoBack]4.14. Jaunimo reikalų tarybos veiklos planai, teikiamos ataskaitos, informacija apie įvyksiančius ir jau įvykusius posėdžius, posėdžių protokolai privalo būti viešinami ir prieinami oficialiame savivaldybės interneto puslapyje.
V skyrius
BAIGIAMOSIOS NUOSTATOS

5.1. Jaunimo reikalų tarybos posėdžių protokolai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.

